ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
প্রধানমন্ত্রী গরিব কল্যাণ প্যাকেজের সময়সীমা বৃদ্ধিতে অনুমোদন মন্ত্রিসভার- প্রধানমন্ত্রী গরিব কল্যাণ অন্ন যোজনার আওতায় চলতি বছরের জুলাই থেকে নভেম্বর পর্যন্ত আগামী ৫ মাস বিনামূল্যে গোটা চানা বিতরণ করা হবে
নয়াদিল্লী, ৮ জুলাই, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ চলতি বছরের জুলাই থেকে নভেম্বর পর্যন্ত আগামী ৫ মাস অর্থিকভাবে কোভিড-১৯এর বিরুদ্ধে লড়াইয়ের অঙ্গ হিসেবে প্রধানমন্ত্রী গরিব কল্যাণ অন্ন যোজনা -র সময়সীমা বৃদ্ধিতে অনুমোদন দিয়েছে।
এই প্রকল্পের আওতায় রাজ্য/কেন্দ্রশাসিত অঞ্চলগুলিকে ৯.৭ লক্ষ মেট্রিক টন পরিষ্কার গোটা চানা বিতরণ করার জন্য প্রস্তাব দেওয়া হয়েছে। ২০১৩ সালের জাতীয় খাদ্য সুরক্ষা আইন অনুযায়ী সুবিধাভোগী পরিবারপিছু জুলাই থেকে নভেম্বর পর্যন্ত প্রতি মাসে ১ কেজি করে গোটা চানা বিতরণ করা হবে।এরজন্য ব্যয়-বরাদ্দ হয়েছে ৬,৮৪৯.২৪ কোটি টাকা।
এই প্রকল্পের আওতায় প্রায় ১৯.৪ কোটি পরিবার রয়েছেন। বর্ধিত পিএমজিকেওয়াই-এর সমস্ত ব্যয়ভার কেন্দ্রীয় সরকার বহন করবে।পরবর্তী ৫ মাসে খাদ্যশস্য না থাকার কারণে কোনও ব্যক্তি বিশেষত কোনও দরিদ্র পরিবারকে যাতে কষ্টের মুখোমুখি না হতে হয় তাই এই প্রকল্প সম্প্রসারণে ভারত সরকার প্রতিশ্রুতিবদ্ধ। ৫ মাস ধরে বিনামূল্যে গোটা চানা বিতরণের মাধ্যমে সমস্ত ব্যক্তির পর্যাপ্ত প্রোটিন সুনিশ্চিত করা হবে।
এই প্রকল্পের আওতায় ২০১৫-১৬ অর্থবর্ষে নির্ধারিত বাফার স্টক থেকে ডাল বিতরণ করা হবে। পিএমজিওয়াই-এর বর্ধিত সময়কালে চানা বিতরণের জন্য ভারত সরকারের হাতে পর্যাপ্ত পরিমাণে মজুত রয়েছে।
পিএমজিওয়াই-এর প্রথম পর্যায়ে ৪.৬৩ লক্ষ মেট্রিক টন ডাল বিতরণ করা হয়েছিল,এর ফলে সারা দেশে ১৮.২ কোটি পরিবার উপকৃত হয়েছিলেন।
প্রেক্ষাপট
প্রধানমন্ত্রী গত ৩০ জুন করোনা ভাইরাস এবং লকডাউনের ফলে অর্থিক বিপর্যয়ের কারণে প্রান্তিক ও দরিদ্র মানুষের সমস্যা হ্রাসের জন্য 'প্রধানমন্ত্রী গরিব কল্যাণ প্যাকেজ'এর সময়সীমা নভেম্বর পর্যন্ত বাড়ানোর কথা ঘোষণা করেছিলেন। সেই ঘোষণা অনুযায়ী কেন্দ্রীয় মন্ত্রিসভা এদিন এই অনুমোদন দিয়েছে।
CG/SS/NS
(Visitor Counter : 122
বিদেশমন্ত্রক
‘অপারেশন গঙ্গা’র অঙ্গ হিসাবে ইউক্রেন থেকে ১৮২ জন ভারতীয় নাগরিককে নিয়ে সপ্তম উদ্ধারকারী বিমান মুম্বাইয়ে অবতরণ করেছে
মুম্বাই, ০১ মার্চ, ২০২২
কেন্দ্রীয় সরকারের ‘অপারেশন গঙ্গা’র অঙ্গ হিসাবে ইউক্রেন থেকে ১৮২ জন ভারতীয় নাগরিককে নিয়ে সপ্তম উদ্ধারকারী বিমান দেশে ফিরেছে। এদের মধ্যে অধিকাংশই শিক্ষার্থী রয়েছেন। বিশেষ এয়ার ইন্ডিয়া এক্সপ্রেস বিমানটি আজ সকালে মুম্বাইয়ে ছত্রপতি শিবাজী মহারাজ আন্তর্জাতিক বিমানবন্দরে অবতরণ করে। বিমানবন্দরে তাঁদের স্বাগত জানান, কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রাণে।
কেন্দ্রীয় মন্ত্রী জানিয়েছেন, ইউক্রেন থেকে সকল ভারতীয়কে দেশে ফেরাতে সরকার বদ্ধপরিকর। তিনি শিক্ষার্থীদের আশ্বস্ত করেছেন যে, ইউক্রেনে থাকা তাঁদের বন্ধু ও সহকর্মীদের দ্রুত দেশে ফেরানো হবে।
সংবাদ মাধ্যমের সঙ্গে আলাপচারিতায় কেন্দ্রীয় মন্ত্রী জানান, যুদ্ধ বিধ্বস্ত অঞ্চল থেকে ফিরে শিক্ষার্থীরা নার্ভাস এবং উদ্বিগ্ন বোধ করছিলেন। তবে, এখন তাঁরা নিরাপদে রয়েছেন বলে তাঁদের আশ্বস্ত করেন তিনি। তাঁদের বাড়ি পৌঁছনোর জন্য সংশ্লিষ্ট রাজ্য সরকার প্রয়োজনীয় সমস্ত সহায়তা দেবে বলেও তিনি জানিয়েছেন।
মাতৃভূমিকে স্পর্শ করে পরিবারের সঙ্গে দেখা করতে পারার জন্য শিক্ষার্থীরা সরকারের প্রতি কৃতজ্ঞতা প্রকাশ করেছেন। শিক্ষার্থীদের সুবিধার্থে বিভিন্ন রাজ্য সরকার মুম্বাই বিমানবন্দরে একটি হেল্পডেস্ক তৈরি করেছে।
এয়ার ইন্ডিয়া এক্সপ্রেস বিমানটি ভারতীয় সময় সোমবার রাত ১১টা ১০ মিনিটে বুখারেস্টের হেনরি কোয়ান্ডা আন্তর্জাতিক বিমানবন্দর থেকে যাত্রা করে। কুয়েতে বিমানে জ্বালানী ভরার পর আজ সকাল ৭টা ৫ মিনিটে মুম্বাই এসে পৌঁছেছে। উদ্ধারকাজ অভিযানে ‘অপারেশন গঙ্গা’র আওতায় এই নিয়ে সপ্তম বিমানটি দেশে ফিরেছে।
‘অপারেশন গঙ্গা’র আওতায় এয়ার ইন্ডিয়া, এয়ার ইন্ডিয়া এক্সপ্রেস, ইন্ডিগো এবং স্পাইস জেট ইউক্রেনের প্রতিবেশী দেশগুলি থেকে ভারতীয় নাগরিকদের দেশে ফেরাতে দিল্লি ও মুম্বাই পর্যন্ত একাধিক বিমান চালাচ্ছে।
CG/SS/SB
(Visitor Counter : 104
প্রধানমন্ত্রীরদপ্তর
প্রধানমন্ত্রী কেদারনাথ পুনর্গঠন প্রকল্পের পর্যালোচনা করেছেন
নয়াদিল্লী, ১০ জুন, ২০২০
প্রধানমন্ত্রী শ্রী নরেন্দ্র মোদী আজ উত্তরাখন্ড সরকারের সঙ্গে ভিডিও কনফারেন্সের মাধ্যমে কেদারনাথ ধাম উন্নয়ন ও পুনর্গঠন প্রকল্পের পর্যালোচনা বৈঠক করেছেন।
এই ধর্মস্থানের পুনর্গঠনের বিষয়ে তাঁর পরিকল্পনার কথা উল্লেখ করে প্রধানমন্ত্রী বলেন, কেদারনাথ এবং বদ্রীনাথের মতো পবিত্র স্থানগুলির উন্নয়ন প্রকল্প রাজ্য সরকারকে এমনভাবে করতে হবে যাতে তার সুফল দীর্ঘদিন ধরে পাওয়া যায় এবং একইসঙ্গে উন্নয়নের কাজ এই প্রকৃতি ও পার্শ্ববর্তী অঞ্চলের সঙ্গে সঙ্গতি রেখে ও পরিবেশ বান্ধব পদ্ধতিতে করতে হবে।
বর্তমান পরিস্থিতির কথা মনে রেখে প্রধানমন্ত্রী বলেন, পবিত্র স্থানগুলিতে এখন অপেক্ষাকৃত কম সংখ্যক পর্যটক ও তীর্থযাত্রীরা আসছেন। তাই বর্তমান ‘নির্মাণ সময়’ টিকে যথাযথভাবে ব্যবহার করতে হবে। শারীরিক দূরত্ব বজায় রেখে শ্রমিকদের মধ্যে সঠিকভাবে কাজ বন্টন করে বকেয়া কাজগুলিকে শেষ করা যায় সেই দিকে গুরুত্ব দিতে হবে। এরফলে ভবিষ্যতে পর্যটকদের আসা শুরু হলে তাদের জন্য প্রয়োজনীয় সুযোগ-সুবিধা ও পরিকাঠামো তৈরি করা সম্ভব হবে।
প্রধানমন্ত্রী সুনির্দিষ্টভাবে জানান, রামবান থেকে কেদারনাথ পর্যন্ত অংশে ঐতিহাসিক ও পর্যটন স্থানগুলির আরও উন্নয়নের প্রয়োজন। কেদারনাথের মূল মন্দিরের পুর্নগঠনের অতিরিক্ত এই প্রকল্পর বিষয়ে তিনি তাঁর পরিকল্পনার কথা জানান।
বৈঠকে ব্রহ্মা কমল বটিকা এবং সংগ্রহশালার উন্নয়নের কাজের বিষয়েও বিস্তারিত আলোচনা হয়। বাসুকি তাল পর্যন্ত যাওয়ার জন্য পর্যটকদের রাস্তাটির উন্নয়ন, পুরনো শহরের পুনর্গঠন এবং ঐতিহাসিক তাৎপর্য বজায় রেখে মূল কাঠামোগুলিকে সংস্কার করা, পরিবেশ বান্ধব পার্কিং ব্যবস্থা গড়ে তোলা সহ বিভিন্ন বিষয় নিয়ে আলোচনা হয়েছে।
উত্তরাখন্ডের মুখ্যমন্ত্রী ত্রিবেন্দ্র সিং রাওয়াত সহ পদস্থ আধিকারিকরা বৈঠকে উপস্থিত ছিলেন।
(CG/CB/NS
কেন্দ্রীয়মন্ত্রিসভা
ভারত ও ডেনমার্কের মধ্যে সামুদ্রিক বিষয়সমূহ নিয়ে মউ স্বাক্ষরের সম্মতি জানালো কেন্দ্রীয় মন্ত্রিসভা
নয়াদিল্লি, ১০ জানুয়ারি, ২০১৯
সামুদ্রিক বিভিন্ন বিষয় নিয়ে ভারত ও ডেনমার্কের মধ্যে সমঝোতাপত্র বা মউ স্বাক্ষরে সম্মতি জানালো কেন্দ্রীয় মন্ত্রিসভা। নতুন দিল্লিতে বৃহস্পতিবার প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এ সংক্রান্ত প্রস্তাব মঞ্জুর করা হয়। এ বছর জানুয়ারি মাসে ডেনমার্কের খাদ্য পরিষেবামূলক প্রতিষ্ঠান ডব্লিউআইপি-র ভারত সফরের সময় মউটি স্বাক্ষরিত হওয়ার কথা।
এই মউ স্বাক্ষরের ফলে দু’দেশের দ্বিপাক্ষিক সহযোগিতার ক্ষেত্রগুলি খতিয়ে দেখতে পারবে ভারত – ডেনমার্ক উভয় দেশই। যেসব ক্ষেত্রে দ্বিপাক্ষিক সহযোগিতামূলক সম্পর্ক গড়ে তোলার কথা ভাবা হচ্ছে তার মধ্যে রয়েছে –
- ভারত ও ডেনমার্কের মধ্যে সামুদ্রিক ক্ষেত্রে সহযোগিতা এবং বিনিয়োগ বৃদ্ধি।
- দু’দেশের মধ্যে অভিজ্ঞতা ও প্রকাশনা, তথ্য, পরিসংখ্যান বিনিময় অব্যাহত রাখা, যাতে জাহাজ চলাচল সক্রিয় থাকে এবং একই সঙ্গে জাহাজ নির্মাণ এবং গ্রিন ম্যারিটাইম প্রযুক্তি ক্ষেত্রে সহযোগিতা বাড়ানো যায়। এর পাশাপাশি রয়েছে ইন্ডিয়ান রেজিস্টার অফ শিপিং  – কে স্বীকৃত সংস্থার মর্যাদা দেওয়ার বিষয়টি।
- বাণিজ্যিক জাহাজ চলাচল ক্ষেত্রে ধারাবাহিক সহযোগিতা গড়ে তোলা এবং
- দ্বিপাক্ষিক এবং আন্তর্জাতিক স্তরে পারস্পরিক স্বার্থ সংশ্লিষ্ট সুযোগ-সুবিধায় সহযোগিতা বাড়ানো।
CG/SSS/SB
(Visitor Counter : 114
তথ্যওসম্প্রচারমন্ত্রক
কোভিড – ১৯ রোধে যথাযথ আচরণের জন্য প্রধানমন্ত্রী জনআন্দোলনের সূচনা করবেন
নতুন দিল্লি, ৭ই অক্টোবর, ২০২০
প্রধানমন্ত্রী শ্রী নরেন্দ্র মোদী আগামীকাল ৮ই অক্টোবর কোভিড – ১৯ রোধে যথাযথ আচরণের জন্য জন আন্দোলন কর্মসূচীর সূচনা করবেন। ট্যুইটের মাধ্যমে এই আন্দোলনের সূচনা হবে।
আসন্ন উৎসবের মরশুম, শীতকাল ও অর্থনৈতিক কাজকর্ম শুরু করার বিষয় বিবেচনা করে এই প্রচার পর্ব শুরু করা হবে।
জনসাধারণের অংশগ্রহণকে এই কর্মসূচীতে উৎসাহ দেওয়া হবে। কম খরচে ব্যাপক প্রচার চালানোই এর মূল উদ্দেশ্য। মাস্ক পরা, শারীরিক দূরত্ব বজায় রাখা ও ঘন ঘন হাত ধোওয়ার মতো মূল বিষয়গুলি প্রচারে জায়গা পাবে।
সকলে কোভিড – ১৯ সংক্রান্ত একটি শপথও গ্রহণ করবেন। কেন্দ্রীয় সরকারের বিভিন্ন মন্ত্রক / দপ্তর, রাজ্য সরকারগুলি / কেন্দ্রশাসিত অঞ্চলগুলির প্রশাসন মিলিতভাবে এই কর্মসূচী বাস্তবায়িত করবে। এর জন্য যে পদ্ধতি অবলম্বন করা হবে সেগুলি হল –
যে সব জেলায় সংক্রমণের হার বেশি, সেখানে প্রচার বেশি করে চালানো হবে।
প্রতিটি নাগরিকের কাছে সহজ – সরল বোধগম্য ভাষায় বার্তা পৌঁছে দেওয়া হবে।
সমস্ত মাধ্যম জগৎকে ব্যবহার করে দেশজুড়ে প্রচার চালানো হবে।
সর্বসাধারণের জন্য জায়গাগুলিতে ব্যানার ও পোস্টার লাগানো হবে; প্রথম সারির কর্মীদের ব্যবহার করা হবে ও বিভিন্ন সরকারী প্রকল্পের সুবিধাভোগীরা এই প্রচারের অন্যতম লক্ষ্য হবেন।
সরকারী জায়গায় দেওয়াল লিখন, হোর্ডিং, বৈদ্যুতিন বোর্ডের মাধ্যমে প্রচার করা হবে।
বাড়ি বাড়ি বার্তা পৌঁছে দেবার জন্য স্থানীয় স্তরে ও জাতীয় স্তরে প্রভাবশালী ব্যক্তিদের সাহায্য নেওয়া হবে।
জনসচেতনতা গড়ে তুলতে ভ্রাম্যমান ভ্যানে প্রচার চালানো হবে।
অডিও মাধ্যমে, প্যামফ্লেট, পুস্তিকার মাধ্যমে সচেতনতা গড়ে তোলা হবে।
কোভিড – ১৯ সংক্রান্ত বার্তা পৌঁছে দিতে স্থানীয় কেবল অপারেটরদের সাহায্য চাওয়া হবে।
যথাযথভাবে সকলের কাছে পৌঁছানোর জন্য সমন্বতিভাবে সংবাদ মাধ্যমের সাহায্যে প্রচার চালান হবে।
CG/CB/SFS
(Visitor Counter : 157
প্রধানমন্ত্রীরদপ্তর
ওনাম উপলক্ষ্যে প্রধানমন্ত্রীর শুভেচ্ছা
নয়াদিল্লি, ১১ সেপ্টেম্বর, ২০১৯
ওনাম উপলক্ষ্যে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, ‘ওনামের শুভ অনুষ্ঠানে সকলকে শুভেচ্ছা জানাচ্ছি। এই উৎসব সমাজে সুখ শান্তি নিয়ে আসবে এবং সমৃদ্ধি ঘটাবে।’
CG/SS/NS
(Visitor Counter : 74
রাষ্ট্রপতিরসচিবালয়
রাষ্ট্রপতি বলেছেন মহামারী যেভাবে বিশ্বজুড়ে মানুষের জীবন এবং অর্থনীতিকে ধ্বংস করে দিচ্ছে সেখানে বুদ্ধের বার্তা আশার আলোর মতো পথ দেখিয়েছে
নয়াদিল্লী, ৪ জুলাই, ২০২০
রাষ্ট্রপতি শ্রী রামনাথ কোবিন্দ বলেছেন, মহামারী যেভাবে বিশ্বজুড়ে মানুষের জীবন এবং অর্থনীতিকে ধ্বংস করে দিচ্ছে সেখানে বুদ্ধের বার্তা আশার আলোর মতো পথ দেখিয়েছে। ভগবান বুদ্ধ লোভ, ঘৃণা, হিংসা, ইর্ষা এবং অন্যান্য অনেক অনৈতিকতা ত্যাগ করে সুখ খুঁজে পাওয়ার পরামর্শ দিয়েছেন। কিন্তু এই বার্তার বিপরীত পথে হেঁটে তীব্র লোভের শিকার হয়ে মানবজাতি একইভাবে পুরনো হিংসা এবং প্রকৃতির ধ্বংসের দিকে ঝুঁকেছে। আমরা সকলেই জানি যে এ মুহুর্তে করোনা ভাইরাসের তীব্রতা হ্রাস পেয়েছে, তবে আমাদের সামনে জলবায়ু পরিবর্তনের মতো আরও অনেক বড় সমস্যা রয়েছে।
শ্রী কোবিন্দ আজ রাষ্ট্রপতি ভবণে ধর্মচক্র দিবস উপলক্ষ্যে আন্তর্জাতিক বৌদ্ধ সংঘের আয়োজিত এক ভার্চুয়াল অনুষ্ঠানে প্রধান অতিথি হিসেবে বক্তব্য রাখতে গিয়ে একথা বলেন।
রাষ্ট্রপতি বলেছেন, ধর্মের উৎস ভূমি হিসেবে ভারত গর্বিত। ভারতে আমরা বৌদ্ধ ধর্মকে সত্যের শ্রেষ্ঠ ভাবপ্রকাশ হিসেবে দেখে থাকি। ভগবান বুদ্ধের জ্ঞান প্রাপ্তি এবং পরবর্তী চার দশক ধরে তাঁর বাণী প্রচারের ফলে বৌদ্ধিক উদারবাদ ও আধ্যাত্মিক বৈচিত্র্যের জন্য ভারতের প্রতি চিরাচরিত শ্রদ্ধা বজায় ছিল। আধুনিক যুগেও দুজন ব্যতিক্রমী ভারতীয় ব্যক্তিত্ব- মহাত্মা গান্ধী এবং বাবা সাহেব আম্বেদকর বুদ্ধের বাণীর দ্বারা অনুপ্রাণিত হয়েছিলেন এবং দেশের সেবায় নিযুক্ত হয়েছিলেন।
রাষ্ট্রপতি বলেছেন, তাঁদের পদক্ষেপ অনুসরণ করে বুদ্ধের আহ্বান সাগ্রহে শোনার চেষ্টা চালালে আমরা তাঁর মহৎ পথ অনুসরণ করতে পারব। বিশ্ব স্বল্পমেয়াদী এবং দীর্ঘমেয়াদী নানা সমস্যায় জর্জরিত। এমন অনেক রাজা ও সমৃদ্ধশালী ব্যক্তির গল্প রয়েছে যাঁরা তীব্র হতাশা থেকে বাঁচতে বুদ্ধের শরণাপন্ন হয়েছিলেন, জীবনের নিষ্ঠুরতা থেকে দূরে সরে এসেছিলেন। প্রকৃতপক্ষে বুদ্ধের জীবন বোঝায় যে এই অসম্পূর্ণ বিশ্বে আমরা কষ্ট থেকে মুক্তি পেতে পারি।
রাষ্ট্রপতির সম্পূর্ণ ভাষণ দেখতে ক্লিক করুণ নিম্নলিখিত লিঙ্কে -
pibcms.nic.in/WriteReadData/userfiles/PIB%20Delhi/Speech-International%20Buddhist%20Confederation.pdf
(CG/SS/NS
ইস্পাতমন্ত্রক
ভিলাই ইস্পাত কারখানায় অগ্নিকান্ড ; হত ৯ আহত ১৪
নয়াদিল্লি, ০৯ অক্টোবর, ২০১৮
ভিলাই ইস্পাত কারখানায় এক অগ্নিকান্ডের ঘটনায় অগ্নিদগ্ধ হয়ে ৯ জনের মৃত্যু হয়েছে। এই দুর্ঘটনায় আহত ১৪ জনের চিকিৎসা চলছে। স্টিল অথরিটি অফ ইন্ডিয়া লিমিটেডের  পক্ষ থেকে এক বিবৃতিতে জানানো হয়েছে, কারখানার ১১ নম্বর কোকওভেন ব্যাটারি কমপ্লেক্সের গ্যাস পাইপ লাইনে আজ সকাল সাড়ে দশটা নাগাদ আগুন লেগে যায়। পাইপ লাইনের রক্ষনাবেক্ষনের কাজের সময় এই অগ্নিকান্ডের ঘটনা ঘটে। আহতদের প্রয়োজনীয় চিকিৎসা পরিষেবা প্রদানের জন্য যাবতীয় পদক্ষেপ গ্রহণ করা হয়েছে। সেইল-এর পক্ষ থেকেও এই দুর্ঘটনায় হতাহতদের পরিবারগুলিকে সব ধরনের সহায়তা দেওয়া হচ্ছে।
কেন্দ্রীয় ইস্পাত মন্ত্রী চৌধুরি বিরেন্দ্র সিং এই দুর্ঘটনায় হতাহতের ঘটনায় শোকপ্রকাশ করেছেন। কারখানার বর্তমান পরিস্হিতি খতিয়ে দেখতে এবং শোক সন্তপ্ত পরিবারগুলিকে সম্ভাব্য সব ধরনের সহায়তা প্রদানের জন্য তিনি ইস্পাত প্রতিমন্ত্রী বিষ্ণুদেও সাই, ইস্পাত সচিব বিনয় কুমার এবং সেইলের চেয়ারম্যান অনিল কুমার চৌধুরীকে ঘটনাস্হলে যাবার নির্দেশ দিয়েছেন।
CG/BD/NS/…
(Visitor Counter : 56
কৃষিমন্ত্রক
দক্ষিণ ভারতে প্রথম এবং দেশে দ্বিতীয় অনন্তপুর ও নতুন দিল্লীর মধ্যে কিষাণ ট্রেনের যাত্রাপথের সূচনা
নয়াদিল্লী, ৯ সেপ্টেম্বর, ২০২০
অনন্তপুর এবং নতুন দিল্লীর মধ্যে দেশের দ্বিতীয় ও দক্ষিণ ভারতের প্রথম কিষাণ ট্রেনের যাত্রাপথের সূচনা হল আজ। কেন্দ্রীয় কৃষি ও কৃষক কল্যাণ, গ্রমোন্নয়ন ও পঞ্চায়েতী রাজ মন্ত্রী শ্রী নরেন্দ্র সিং তোমর এবং অন্ধ্রপ্রেদেশের মুখ্যমন্ত্রী শ্রী জগন মোহন রেড্ডি ভিডিও লিঙ্কের মাধ্যমে এই ট্রেনের যাত্রাপথের সূচনা করেন। অনুষ্ঠানে পৌরহিত্য করেন কেন্দ্রীয় রেল প্রতিমন্ত্রী শ্রী সুরেশ সি অঙ্গদি। এই কিষাণ ট্রেনটি দক্ষিণ-মধ্য রেলের অন্তর্গত গুনতাকাল বিভাগের অনন্তপুর থেকে দিল্লীর আদর্শনগরের মধ্যে চলবে। অনুষ্ঠানে শ্রী তোমর বলেন, এই ট্রেনের যাত্রাপথের সূচনার মধ্যে দিয়ে দেশের কৃষি ভিত্তিক অর্থনীতিকে আরও বেশি মজবুত করে তুলবে। খুব সহজেই রাজ্যের জনপ্রিয় ফলগুলি দেশের একপ্রান্ত থেকে অন্যপ্রান্তে পৌঁছে যাবে। কেন্দ্রীয় মন্ত্রী বলেন, প্রধানমন্ত্রী শ্রী নরেন্দ্র মোদী সবসময় ‘গ্রাম-গরিব-কৃষক’ এই তিন ক্ষেত্রকে বিশেষ গুরুত্ব দিয়েছেন। প্রত্যেক বছরের বাজেটেই কৃষি ভিত্তিক অর্থনীতিকে মজবুত করতে এবং কৃষকদের আয় দ্বিগুন করার লক্ষ্যে একাধিক পদক্ষেপের কথা ঘোষণা করা হয়েছে। চলতি বছরের বাজেটে কিষাণ ট্রেন এবং কিষাণ উড়ানের কথা ঘোষণা করা হয়েছিল। গত ৭ই আগস্ট মহারাষ্ট্রের দেবলালী এবং বিহারের দানাপুরের মধ্যে দেশের প্রথম কিষাণ ট্রেনের যাত্রাপথের সূচনা করা হয়েছিল। প্রথমদিকে সপ্তাহে একবার এই ট্রেন চালানো হলেও দিন দিন এর চাহিদা বাড়ায় এখন সপ্তাহে ২দিন করে এই ট্রেন চালানো হচ্ছে। অন্ধ্রপ্রদেশে ১ লক্ষ কোটি কৃষি পরিকাঠামো তহবিল গঠন এবং নতুন কৃষি আইন বাস্তবায়নের জন্য সন্তোষ ব্যাক্ত করেন কেন্দ্রীয় মন্ত্রী। তিনি বলেন, অনন্তপুরের ২ লক্ষ হেক্টরেরও বেশি জমিতে শাক-সবজি, ফলমূল চাষ হয়ে থাকে। এবার থেকে কিষাণ ট্রেনের মাধ্যমে এই সমস্ত কিছুই পৌঁছে যাবে দেশের অন্যপ্রান্তে। এতে ওই অঞ্চলের কৃষকরা লাভবান হবেন। খুব শীঘ্রই কিষাণ উড়ান পরিষেবা চালু করা হবে বলেও তিনি জানান।
অনুষ্ঠানে কেন্দ্রীয় রেল প্রতিমন্ত্রী সুরেশ সি অঙ্গদি বলেন, খুব অল্প সময়ের মধ্যে কৃষকদের উৎপাদিত পণ্য নির্দিষ্ট গন্তব্যে পৌঁছে দেওয়ার জন্য এই কিষাণ ট্রেন পরিষেবা চালু করা হয়েছে। কৃষকদের আয় দ্বিগুণ করার লক্ষ্যেই এই উদ্যোগ গ্রহণ করা হয়েছে বলে তিনি জানান। কৃষকদের যাতে উৎপাদিত পণ্য পচে নষ্ট না হয়ে যায় এবং ফসলের সঠিক মূল্য পান তারজন্য এই বিশেষ সুবিধা প্রদান করা হয়েছে । এই পরিষেবা চালু হওয়ার ফলে কৃষি পণ্য রপ্তানী বৃদ্ধি পাবে বলেও উল্লেখ করেন তিনি। অনুষ্ঠানে অন্ধ্রপ্রদেশের মুখ্যমন্ত্রী সহ কেন্দ্রীয় কৃষি ও কৃষি কল্যাণ প্রতিমন্ত্রী শ্রী কৈলাশ চৌধুরী, শ্রী পুরুষোত্তম রুপালা সহ বিশিষ্ট ব্যক্তিবর্গ উপস্থিত ছিলেন।
(অনন্তপুর এবং নতুন দিল্লীর মধ্যে ২ হাজার ১৫০ কিলোমিটার দীর্ঘ যাত্রাপথে এই কিষাণ ট্রেনে সময় লাগবে ৪০ ঘন্টা। এতে ১৪টি পার্সেল ভ্যান থাকছে। ৩৩২টন পণ্য বহনে সক্ষম এই ট্রেন। এদিন এই কিষাণ ট্রেনটি টমেটো, কলা, পেয়ারা, তরমুজ এবং আম নিয়ে যাত্রা করে। ট্রেনের মাধ্যমে এই ফলমূল পাঠানোয় খরচ যেমন একদিকে কম হবে তেমনই নষ্টের পরিমানও কমবে। এতে কৃষকরাই লাভবান হবেন।
CG/SS/NS
যুবওক্রীড়াবিষয়কমন্ত্রক
জাতীয় ক্রীড়া দিবসে কর্নেল রাঠোর খেলোয়াড়দের শুভেচ্ছা জানালেন
নয়াদিল্লি, ২৯ আগস্ট, ২০১৮
জাতীয় ক্রীড়া দিবস উপলক্ষে কেন্দ্রীয় যুব বিষয়ক ও ক্রীড়া মন্ত্রকের স্বাধীন ভারপ্রাপ্ত প্রতিমন্ত্রী কর্নেল রাজ্যবর্ধন রাঠোর খেলোয়াড়দের শুভেচ্ছা জানিয়েছেন। এক ট্যুইট বার্তায় মন্ত্রী বলেন, ‘আজ আমরা মেজর ধ্যানচাঁদের জন্মবার্ষিকী জাতীয় ক্রীড়া দিবস হিসেবে উদযাপন করি। আসুন খেলাধুলাকে জীবনযাপনের অঙ্গ হিসেবে প্রতিষ্ঠা করে আমরা ভারতের একজন সেরা ক্রীড়াবিদকে সম্মান জানাই’।
CG/SC/NS/…
(Visitor Counter : 80
বিজ্ঞানওপ্রযুক্তিমন্ত্রক
গবেষণা ধর্মী প্রকাশনার জন্য প্রশিক্ষণ সংক্রান্ত জাতীয় কর্মশালার সপ্তম দিন
নয়াদিল্লী, ১৯ মে, ২০২২
সিএসআইআর-এর গবেষণাধর্মী নিবন্ধ প্রকাশের শাখা ন্যাশনাল ইন্সটিটিউট অফ সায়েন্স কমিউনিকেশন অ্যান্ড পলিসি রিসার্চ গবেষণাধর্মী নিবন্ধ প্রকাশের জন্য প্রয়োজনীয় প্রশিক্ষণ সংক্রান্ত একটি কর্মশালার আয়োজন করে। কেন্দ্রীয় বিজ্ঞান ও প্রযুক্তি দপ্তরের সায়েন্স অ্যান্ড ইঞ্জিনিয়ারিং রিসার্চ বোর্ড সপ্তাহব্যাপী ১২-১৮’ই মে এই কর্মশালার আয়োজন করে। বিজ্ঞান সংক্রান্ত বিভিন্ন উদ্যোগকে প্রচার করার পন্থাপদ্ধতি নিয়ে এখানে আলোচনা হয়।
কর্মশালার শেষ দিন ইন্ডিয়ান জার্নাল অফ বায়োকেমিস্ট্রি অ্যান্ড বায়োফিজিক্স-এর সম্পাদক ও বিশিষ্ট বিজ্ঞানী এন কে প্রসন্ন এবং সিএসআইআর-এনআইএসসিপিআর’এর মুখ্য প্রযুক্তি আধিকারিক অশ্বিনী ব্রাহ্মী উপস্থিত ছিলেন। শ্রী ব্রাহ্মী মুদ্রণ সংক্রান্ত বিভিন্ন তথ্য কর্মশালায় অংশগ্রহণকারীদের বিস্তারিতভাবে জানান। তিনি বিষয়বস্তুর পাশাপাশি ছাপার গুণগত মানের ওপর বিশেষ গুরুত্ব দেন। এছাড়াও ডিটিপি, প্রিন্টিং, বাঁধাই করা এবং নির্দিষ্ট সময়ের মধ্যে একটি প্রকাশনাকে প্রস্তুত করার বিষয় নিয়ে বিস্তারিত আলোচনা হয়েছে।
কর্মশালার শেষ পর্বে অংশগ্রহণকারীরা  কর্মশালা সম্পর্কে তাদের মতামত জানান। এনআইএসসিপিআর-এর গবেষণাধর্মী জার্নাল শাখার প্রধান , বিশিষ্ট বিজ্ঞানী শ্রী আর এস জয়সমু বলেন, অংশগ্রহণকারীদের থেকে ইতিবাচক সাড়া পাওয়ায় আগামীদিনেও এ ধরণের কর্মশালা আয়োজন করতে সকলের উৎসাহ বোধ করবেন। সিএসআইআইর-এনআইএসসিপিআর-এর জনপ্রিয় বিজ্ঞান বিভাগের প্রধান বিশিষ্ট বিজ্ঞানী শ্রী হাসান জাভেদ খান বলেন, শুধুমাত্র বিদায় সম্ভাষনের মধ্য দিয়ে এই কর্মশালার শেষ হলনা, বরং বলা ভালো অংশগ্রহণকারীরা আগামীদিনে বিজ্ঞান সংক্রান্ত বিভিন্ন তথ্য মানুষের কাছে পৌঁছে দেওয়ার উদ্যোগ এখন থেকে শুরু করবেন। শ্রী খান অংশগ্রহণকারীদের হাতে শংসাপত্র তুলে দেন। ডঃ প্রসন্ন কর্মশালায় অংশগ্রহণের জন্য সংশ্লিষ্ট সকলের উদ্দেশে ধন্যবাদ সূচক প্রস্তাব পেশ করেন।
CG/CB/NS
(Visitor Counter : 94
প্রধানমন্ত্রীরদপ্তর
আয়ুষ্মান ভারত ডিজিটাল মিশনের প্রশংসা করায় বিল গেটস-কে ধন্যবাদ জানিয়েছেন প্রধানমন্ত্রী
নয়াদিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আয়ুষ্মান ভারত ডিজিটাল মিশনের প্রশংসা করায় বিল গেটস-কে ধন্যবাদ জানিয়েছেন। বিল গেটস-এর এক ট্যুইটের জবাবে প্রধানমন্ত্রী বলেছেন, “আয়ুষ্মান ভারত ডিজিটাল মিশনের বিষয়ে সৌজন্যসূচক বক্তব্য রাখায় @বিলগেটস-কে ধন্যবাদ।
স্বাস্থ্য পরিকাঠামো উন্নতির জন্য প্রযুক্তিকে কাজে লাগানোর প্রচুর সুযোগ রয়েছে এবং ভারত এই লক্ষ্যে কঠোর পরিশ্রম করে চলেছে”।
CG/SS/SB
(
প্রধানমন্ত্রীরদপ্তর
নির্বাচনে জয়ী হওয়ায় কানাডার প্রধানমন্ত্রী জাস্টিন ট্রুডো’কে অভিনন্দন প্রধানমন্ত্রীর
নয়াদিল্লি, ২২ সেপ্টেম্বর, ২০২১
নির্বাচনে জয়ী হওয়ায় কানাডার প্রধানমন্ত্রী জাস্টিন ট্রুডো’কে অভিনন্দন জানিয়েছেন প্রধানমন্ত্রী নরেন্দ্র মোদী।
এক ট্যুইটে প্রধানমন্ত্রী বলেছেন, “নির্বাচনে জয়ের জন্য প্রধানমন্ত্রী @JustinTrudeau আপনাকে অনেক অভিনন্দন। ভারত-কানাডা সম্পর্ককে আরও নিবিড় করতে কাজ করার ব্যাপারে আমি অত্যন্ত আশাবাদী। সেই সঙ্গে, বিভিন্ন আন্তর্জাতিক ও বহুপাক্ষিক বিষয়ে আমাদের সহযোগিতা অব্যাহত থাকবে বলেও আমি মনে করি”।
CG/BD/SB
(
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৭৯.৯১ কোটিরও বেশি করোনা প্রতিষেধক টিকা দেওয়া হয়েছে
গত ২৪ ঘন্টায় ১৮.১৮ লক্ষেরও বেশি মানুষকে টিকার ডোজ দেওয়া হয়েছে
আরোগ্যের হার বর্তমানে হয়েছে ৯৮.৭১ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩ হাজার ৬১৪
ভারতে সুস্পষ্টভাবে আক্রান্তের সংখ্যা বর্তমানে ৪০,৫৫৯
সাপ্তাহিক ভাবে আক্রান্তের হার বর্তমানে রয়েছে ০.৫২ শতাংশ
নতুন দিল্লি, ১২ মার্চ, ২০২২
সারাদেশে গত ২৪ ঘন্টায় ১৮.১৮ লক্ষেরও বেশি মানুষকে টিকা দেওয়া হয়েছে। এই সংখ্যা হচ্ছে ১৮ লক্ষ ১৮ হাজার ৫১১। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১৭৯.৯১ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৭৯ কোটি ৯১ লক্ষ ৫৭ হাজার ৪৮৬ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০২ হাজার ৫২৮ জন স্বাস্থ্যকর্মী প্রথম ডোজ এবং ৯৯ লক্ষ ৮৩ হাজার ০৪৪ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৪২ লক্ষ ৯৯ হাজার ৬৬৮।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ১১ হাজার ২৮১ জন কর্মী প্রথম ডোজ এবং ১ কোটি ৭৪ লক্ষ ৭৪ হাজার ২৮১ জন কর্মী দ্বিতীয় ডোজ পেয়েছেন।
প্রিকসান ডোজ নিয়েছেন ৬৫ লক্ষ, ২৬ হাজার ৬১০ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৫৭ লক্ষ ৯৬ হাজার ৮৭৬ জন। দ্বিতীয় ডোজ পেয়েছেন ৩ কোটি ৩৩ লক্ষ ৪২ হাজার ৫৭৯ জন।
একইভাবে, ১৮-৪৪ বছর বয়সী ৫৫ কোটি ৩১ লক্ষ ৮২ হাজার ৩৯৭ জন প্রথম ডোজ এবং ৪৫ কোটি ৪২ লক্ষ ১৩ হাজার ৫২৯ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ২০ কোটি ২৫ লক্ষ ০১ হাজার ৪৪১ জন প্রথম ডোজ এবং ১৮ কোটি ২৪ লক্ষ ৭৫ হাজার ৯৯৭ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১২ কোটি ৬৫ লক্ষ ৭৪ হাজার ৩৩১ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৩৬ লক্ষ ৪৭ হাজার ৭৩৩ জন।
প্রিকসান ডোজ পেয়েছেন ১ কোটি ০৩ লক্ষ ২৫ হাজার ১৯১।
মোট প্রিকসান ডোজ পেয়েছেন ২ কোটি ১১ লক্ষ ৫১ হাজার ৪৬৯।
অন্যদিকে, মোট ১৭৯ কোটি ৯১ লক্ষ ৫৭ হাজার ৪৮৬ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ৫ হাজার ১৮৫ জন রোগী আরোগ্য হয়ে উঠেছেন।
করোনা জনিত অতিমারির শুরু থেকে এ পর্যন্ত ৪ কোটি, ২৪ লক্ষ, ৩১ হাজার ৫১৩ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৮.৭১ শতাংশ।
দেশে গত ২৪ ঘন্টায় ৩ হাজার ৬১৪ জন নতুন করে আক্রান্ত হয়েছেন।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪০,৫৫৯। বর্তমানে সুস্পষ্টভাবে আক্রান্তের পরিমাণ ০.০৯ শতাংশ।
গত ২৪ ঘন্টায় দেশে মোট ৮,২১,১২২ টি নমুনা পরীক্ষা হয়েছে। এছাড়া সারাদেশে এ পর্যন্ত ৭৭ কোটি ৭৭ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৫২ শতাংশ। অন্যদিকে, দৈনিক ভিত্তিতে এই আক্রান্তের হার ০.৪৪ শতাংশে রয়েছে।
CG/ SB
(Visitor Counter : 93
পরিবেশওঅরণ্যমন্ত্রক
দেশে ব্যাঘ্র করিডোর
নতুনদিল্লি, ০৩.১২.২০১৯
জাতীয় ব্যাঘ্র সংরক্ষণ কতৃপক্ষ  , ভারতীয় বন্যপ্রাণ সংস্থা -এর সঙ্গে যৌথ উদ্যোগে দীর্ঘমেয়াদী সংরক্ষণের লক্ষ্যে ব্যাঘ্র অঞ্চল সংযুক্তিকরণ শীর্ষক একটি প্রতিবেদন প্রকাশ করেছে। এই প্রতিবেদন অনুযায়ী দেশের ৩২টি করিডোরকে চিন্হিত করা হয়েছে। এগুলির মধ্যে রয়েছে অসমের মানস থেকে পশ্চিমবঙ্গের বক্সা এবং পশ্চিমবঙ্গের বকসা ও জলদাপাড়া করিডর। ১৯৭২ সালের বন্যপ্রাণ সংরক্ষণ আইনের ৩৮ এর ৫ ধারা অনুযায়ী ব্যাঘ্র সংরক্ষণ পরিকল্পনা গ্রহণ করা হয়েছে। মানুষের সঙ্গে বাঘের সংঘাত এড়াতে বিভিন্ন উদ্যোগ গ্রহণ করা হয়েছে। ‘প্রোজেক্ট টাইগার’ এর আওতায় কেন্দ্র চলতি অর্থবর্ষে ৩৫০ কোটি টাকা বরাদ্দ করেছে। এর মধ্যে পশ্চিমবঙ্গ চার কোটি ৮০ লক্ষ টাকা এবং আসাম ২১কোটি ৯৮ লক্ষ টাকার বেশি পেয়েছে। রাজ্যসভায় গতকাল এক প্রশ্নের লিখিত জবাবে এই তথ্য জানিয়েছেন, কেন্দ্রীয় বন, পরিবেশ ও জলবায়ু পরিবর্তন প্রতিমন্ত্রী বাবুল সুপ্রিয়।
CG/CB
(Visitor Counter : 118
প্রধানমন্ত্রীরদপ্তর
কাতারের আমীরের সঙ্গে প্রধানমন্ত্রীর টেলিফোনে কথা
নতুনদিল্লি, ২৭শে এপ্রিল, ২০২১
প্রধানমন্ত্রী শ্রী নরেন্দ্র মোদী কাতারের আমীর তামিম বিন হামাদ আল থানির সঙ্গে কথা বলেছেন।
এক ট্যুইট বার্তায় শ্রী মোদী বলেছেন, “ কাতারের আমীর @TamimBinHamad-এর সঙ্গে সুন্দর আলোচনা হল। কোভিড-১৯ এর বিরুদ্ধে লড়াইয়ে ভারতকে সাহায্য করা এবং সহমর্মিতা দেখানোর জন্য আমি তাঁকে ধন্যবাদ জানিয়েছি। কাতারে বসবাসরত ভারতীয়দের খেয়াল রাখার জন্য তাঁর প্রতি আমাদের কৃতজ্ঞতা জানাই।“
SDG/CB/
(
বিজ্ঞানওপ্রযুক্তিমন্ত্রক
ভারতীয় জ্যোতির্বিজ্ঞানীরা আলোর মেরুকরণ কাজে লাগিয়ে সৌরজগতের বাইরে অন্য গ্রহের পরিবেশ অধ্যয়ণের এক নতুন পদ্ধতি খুঁজে পেয়েছেন
নতুন দিল্লি, ২ নভেম্বর, ২০২১
ভারতীয় জ্যোতির্বিজ্ঞানীরা সৌরজগতের বাইরে অন্যান্য গ্রহের বায়ুমণ্ডল কেমন তা বোঝার জন্য এক নতুন পদ্ধতি খুঁজে পেয়েছেন। জ্যোতির্বিজ্ঞানীরা দেখিয়েছেন যে, সূর্য ব্যাতিত অন্যান্য নক্ষত্রের চারপাশে ঘুরতে থাকা গ্রহগুলির আলোর মেরুকরণ পর্যবেক্ষণ করে মেরুকরণের বৈচিত্রের হদিশ মিলতে পারে। মেরুকরণের এই বৈচিত্রে আলোর বিকিরণের তীব্রতার তারতম্য লক্ষ্য করা যায়। আলোর এই তারতম্যের ওপর নির্ভর করে সৌরজগতের বাইরের গ্রহগুলির অধ্যয়ণ করা সম্ভব।
সাম্প্রতিক অতীতে জ্যোতির্বিজ্ঞানীরা আবিস্কার করেছেন যে, আমাদের সৌরজগতের মত আরও অনেক নক্ষত্রকে ঘিরে বহু গ্রহ রয়েছে। এখনও পর্যন্ত প্রায় ৫ হাজারের মত এক্সোপ্ল্যানেট বা আমাদের সৌরমণ্ডলের মত সৌরজগৎ আছে। কয়েক দশক আগে কেন্দ্রীয় বিজ্ঞান ও প্রযুক্তি দপ্তরের স্বশাসিত প্রতিষ্ঠান বেঙ্গালোরের ইন্ডিয়ান ইন্সটিটিউট অফ অ্যাস্টোফিজিক্স -এর বিজ্ঞানী সুজন সেনগুপ্ত নবতম উত্তপ্ত গ্রহগুলির তাপীয় বিকিরণ সম্পর্কে আরও অধ্যয়ণ চালানোর পরামর্শ দিয়েছিলেন। তিনি বলেছিলেন, এক্সোপ্ল্যানেট নামে পরিচিত সূর্যের মত অন্যান্য নক্ষত্রকে প্রদক্ষিণকারী গ্রহের বিকিরিত আলোর মেরুকরণ বৈশিষ্ট্য এবং এক্সোপ্ল্যানেটারি বায়ুমণ্ডলের রাসায়নিক গঠন ও অন্যান্য বৈশিষ্ট্য উন্মোচন করা যেতে পারে। বিশিষ্ট জ্যোতির্বিজ্ঞানী ব্রাউন ডোয়ার্ফের মেরুকরণ সনাক্তকরণ পন্থার মাধ্যমে সারা বিশ্বের গবেষকরা এক অত্যন্ত সংবেদনশীল পোলারিমিটার তৈরি করতে এবং মহাবিশ্বের পরিবেশ অনুসন্ধানের জন্য পোলারিমেট্রিক পদ্ধতি ব্যবহার করতে অনুপ্রাণিত হয়েছেন।
সম্প্রতি আইআইএ-র বিজ্ঞানী সুজন সেনগুপ্তের সঙ্গে গবেষণায় যুক্ত থাকা পোষ্টডক্টরাল গবেষক অরিত্র চক্রবর্তী একটি বিশদ ত্রিমাত্রিক সংখ্যা সূচক পদ্ধতি উদ্ভাবন করেছেন এবং এক্সোপ্ল্যানেট মেরুকরণ পদ্ধতি অনুসরণ করেছেন। সৌরজগতের গ্রহের মতই এক্সোপ্ল্যানেটগুলি তাদের দ্রুত ঘূর্ণনের জন্য কিছুটা আকারে বড় এবং ভারি। এই গ্রহগুলির শুধুমাত্র একটি অংশ নক্ষত্রের আলোর মাধ্যমে আলোকিত হয় এবং আলো নিঃসরণকারী অংশে এক অসম অশূন্য মেরুকরণ সৃষ্টি করে।
দ্য অ্যাস্টোফিজিক্যাল জার্নালে জ্যোতির্বিজ্ঞানীরা একটি পাইথন বেস সংখ্যাতাত্ত্বিক কোড তৈরি করেছেন, যা নবতম গ্রহের বায়ুমণ্ডলীয় মডেলকে অন্তর্ভুক্ত এবং সূর্যের মত মূল নক্ষত্রকে প্রদক্ষিণ করে, এরকম একটি এক্সোপ্ল্যানেটের অসামঞ্জস্যতাকে চিহ্নিত করা সক্ষম হয়েছে। এই পদ্ধতি সংশ্লিষ্ট এক্সোপ্ল্যানেটের রাসায়নিক গঠন সহ বায়ুমণ্ডলীয় বৈচিত্র অধ্যয়ণে সহায়তা করে।
CG/BD/AS/
(Visitor Counter : 196
শ্রমওকর্মসংস্থানমন্ত্রক
এমপ্লয়ী প্রভিডেন্ট ফান্ড অর্গানাইজেশন পেনশন ভোগীদের জন্য ৭৬৪কোটি টাকা মঞ্জুর করেছে
নতুন দিল্লি, ৫ মে,২০২০
এমপ্লয়ী প্রভিডেন্ট ফান্ড অর্গানাইজেশন প্রকল্পের আওতায় ৬৫ লক্ষ পেনশনভোগী রয়েছেন। দেশ জুড়ে চলা লকডাউনের মধ্যে ইপিএফও'র ১৩৫ জন ফিল্ড আধিকারিক পেনশন ভোগীদের সমস্যা এড়াতে তাদের অ্যাকাউন্টে সরাসরি এপ্রিল মাসের টাকা পাঠানোর ব্যবস্থা করেছেন।
ইপিএফও'র সমস্ত আধিকারিক, কর্মীরা দেশের সমস্ত দায়িত্ব প্রাপ্ত নোডাল ব্যাঙ্ক গুলিতে পেনশন ভোগীদের জন্য ৭৬৪কোটি টাকা পাঠানোর কাজে অক্লান্ত পরিশ্রম করেছেন। এবার যাতে পেনশন ভোগীর অ্যাকাউন্টে সময় মতো সেই টাকা জমা হয়, ব্যাঙ্কের শাখাগুলিকে তা সুনিশ্চিত করতে বলেছে ইপিএফও।
কোভিড-১৯এর সময় পেনশন ভোগীদের জীবন সুরক্ষায় পেনশনের অর্থ সময়মতো জমা করার বিষয়টিকে ইপিএফও সর্বোচ্চ অগ্রাধিকার দিয়েছে।
(CG/SS